**KOPSAVILKUMS[[1]](#footnote-2)**

**par projekta iesnieguma vērtēšanas kritērijiem**

|  |  |
| --- | --- |
| 1. SAM numurs un nosaukums, tā pasākuma numurs un nosaukums (ja attiecināms) vai atlases kārtas numurs (ja attiecināms)
 | Specifiskā atbalsta mērķis:2.2.3. “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” Specifiskā atbalsta mērķa pasākums:2.2.3.2. pasākuma “Vides izglītību veicinoši pasākumi sabiedrības informētībai un prasmju attīstībai” |
| 1. projektu atlases veids (ierobežota projektu iesniegumu atlase/ atklāta projektu iesniegumu atlase)
 | Ierobežota projektu iesniegumu atlase. |
| 1. plānotais finansējuma saņēmējs/i (ierobežotas projektu iesniegumu atlases ietvaros), plānotais finansējuma saņēmēju loks (atklātas projektu iesniegumu atlases ietvaros), kā arī plānotie finansējuma gala saņēmēji, sadarbības partneri (ja attiecināms)
 | Finansējuma saņēmējs ir tiešās valsts pārvaldes iestāde, kas saskaņā ar iestādes nolikumu izglīto sabiedrību dabas aizsardzības jautājumos – Dabas aizsardzības pārvalde. |
| 1. daudzpakāpju projektu gadījumā, informācija par tālākajiem plānotajiem konkursiem/ atlasēm atbalsta saņēmējiem
 | Pirmā un otrā projektu iesniegumu atlases kārta tiek plānota atbilstoši laika grafikam[[2]](#footnote-3) :* pirmā projektu iesniegumu atlasē piedalīsies Dabas aizsardzības pārvalde (2024. gada I cet.);
* otrajā projektu iesniegumu atlase - par elastības finansējuma apjomu 2026.g.
 |
| 1. atlasei pieejamais finansējums, t.sk. ES fondu finansējums un nacionālais līdzfinansējums
 | Pasākuma pirmās atlases kārtas īstenošanai plānotais un pieejamais kopējais attiecināmais finansējums ir vismaz 9 570 000 *euro*, tai skaitā Eiropas Reģionālās attīstības fonda finansējums 8 134 500 *euro*apmērā un nacionālais līdzfinansējums, ko veido valsts budžeta līdzfinansējums, – vismaz 1 435 500 *euro.*  |
| 1. komercdarbības atbalsta esamība SAM, tā pasākumā, atlasē un plānotais komercdarbības atbalsta regulējums (ja attiecināms)
 | Pasākuma pirmās atlases kārtas ietvaros netiek atbalstītas projekta iesniedzēja aktivitātes, kurām atbalsts ir kvalificējams kā komercdarbības atbalsts.  |
| 1. būtiskākās plānotās aktivitātes/ atbalstāmās darbības atlases kārtas ietvaros un indikatīvais finansējuma sadalījums starp tām (var tikt izmantots Programmā un Programmas papildinājumā noteiktais sadalījums pa intervences laukuma jomām)
 | Pasākuma pirmās atlases kārtas ietvaros pieejamā finansējuma apjomā ir atbalstāma DAP indikatīva par jaunu dabas un vides izglītības centru izbūvi un labiekārtošanu, kā arī esošu ēku atjaunošanu vai pārbūvi, pielāgojot tās dabas un vides izglītības centru vajadzībām četros nacionālajos dabas parkos (Gaujas, Ķemeru, Slīteres un Rāznas nacionālajos parkos), tai skaitā jaunu un esošu iekštelpu un ārtelpu ekspozīciju izveidi un paplašināšanu saskaņā ar Programmu, Nacionālo attīstības plānu 2021. – 2027. gadam, Vides politikas pamatnostādnēm 2021. – 2027. gadam, Prioritāro rīcību programmu *Natura 2000 tīklam* Latvijā (2021–2027). |
| 1. atlases ietvaros sasniedzamais mērķis/i
 | Pasākuma pirmās atlases kārtas mērķis ir nacionālo parku dabas centru (kas ir arī tūrisma objekti) infrastruktūras pilnveide un attīstība, nodrošinot mūsdienīgu saturu un metodes, kas veicinātu sabiedrības izpratni par bioloģisko daudzveidību, klimata jautājumiem un vispārējiem vides procesiem. |
| 1. atlases ietvaros sasniedzamie rādītāji
 | Pasākuma pirmās projektu iesniegumu atlases kārtas ietvaros ir noteikti šādi sasniedzamie rādītāji:* atbalstīto kultūras un tūrisma objektu skaits, sasniedzot vērtību – četri atbalstīti dabas un vides izglītības centri līdz 2029. gada 31. decembrim;
* atbalstīto kultūras un tūrisma objektu apmeklētāju skaits – projekta pirmā pēcuzraudzības gada beigās apmeklētāju skaits dabas un vides izglītības centros pieaudzis līdz 201 000.
 |
| 1. atbalsta mērķa grupa/s (ja attiecināms)
 | n/a |

1. Saskaņā ar Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodikas 2021.–2027.gadam 18.punktu. [↑](#footnote-ref-2)
2. Informatīvā ziņojuma “Par Finanšu ministrijas pārziņā esošo Eiropas Savienības fondu un ārvalstu finanšu palīdzības aktualitātēm līdz 2023. gada 1. martam (pusgada ziņojums)” 3.pielikums [↑](#footnote-ref-3)